Pierre Gasly

Pierre Gasly (s. 7. helmikuuta 1996 Rouen, Seine-Maritime, Ranska) on ranskalainen rata-autoilija.

Joulukuussa 2013 Gasly liittyi osaksi Red Bullin nuorten kuljettajien kehitysohjelmaa.

Gasly on kauden 2016 GP2-mestari. Vuonna 2017 hän kilpaili Super Formula -sarjassa ja toimi Red Bullin Formula 1 -tallin testi- ja varakuljettajana.

Gasly ajoi kausilla  ja  Formula 1 -sarjassa Toro Rosson kilpakuljettajana. Kaudella  hän ajoi Red Bullin toisena kilpakuljettajana, kunnes hänet siirrettiin elokuussa takaisin Toro Rossolle heikkojen suoritusten vuoksi. Myöhemmin samalla kaudella Gasly ajoi ensimmäisen palkintokorokesijansa sijoittuen kolmanneksi Brasilian osakilpailussa. 

Kaudella 2020 Gasly otti uransa ensimmäisen f1-osakilpailuvoittonsa Monzan GP:ssä. Hän ajoi kauden Alphataurilla (ent. Toro Rosso), tallikaverinaan venäläinen Daniel Kvyat. Gasly päihitti Kvyatin pistein 75-34.

Formula 1-kaudella 2021 Gaslyn kohokohdaksi muodostui Bakun osakilpailu Azerbaijanissa. Gasly sijoittu kisan lopussa kolmanneksi tuoden Alphataurille kauden ainoan palkintokorokesijan. Tuolla kaudella Gaslyn tiimikaverina nähtiin tulokaskuski Yuki Tsunoda. Gasly keräsi 2021 -kaudella yhteensä 110 pistettä.

Kausi 2022 oli Gaslyn toistaiseksi viimeinen Alphatauri-tallissa. Tallin suorituskyky oli yksi sarjan heikoimpia ja Gasly keräsi vain 23 pistettä.

Gasly siirtyi kaudelle  Alpine-talliin. Hän ajoi ensin Belgian osakilpailun sprintissä kolmanneksi, ja sijoittui Hollannin osakilpailussa jälleen kolmanneksi tuoden tallille kauden toisen palkintokorokesijan. 2023 kaudella Gaslyn tallikaverina toimii ranskalainen Esteban Ocon.

Ura 
Gasly aloitti uransa karting-sarjoissa vuonna 2006. Vuonna 2011 Gasly kilpaili French F4 Championship -sarjassa voittaen neljä kilpailua sijoittuen sarjan kolmanneksi.

Formula Renault (2012–2014) 

Vuonna 2012 Gasly siirtyi Eurocup Formula Renault -sarjaan. Hän saavutti kauden aikana yhden paalupaikan ja sijoittuen kilpailuissa parhaimmillaan kahdesti kolmanneksi. Loppupisteissä hän sijoittui sarjan kymmenenneksi. Samana vuonna hän ajoi Formula Renault NEC -sarjassa seitsemän kilpailua. Gasly jatkoi Eurocup Formula Renault -sarjassa vuonna 2013 voittaen sarjan mestaruuden.

Vuonna 2014 Gasly kilpaili Formula Renault 3.5 -sarjassa Arden-tallissa. Ensimmäisessä kilpailussaan Italian Monzassa hän pääsi heti palkintokorokkeelle sijoituttuaan kolmanneksi. Seuraavana viikonloppuna Gasly sijoittui Espanjassa Aragónin moottoriradalla sunnuntain kilpailussa toiseksi. Gasly saavutti lopulta kuusi kakkossijaa, kaksi kolmossijaa ja yhden paalupaikan mutta ei voittanut kertaakaan kauden aikana. Loppupisteissä hän sijoittui Carlos Sainz Jr. jälkeen sarjan toiseksi.

GP2 (2014–2016) 
Gasly aloitti GP2-sarjassa kesken kauden 2014 siirryttyään Caterham Racingille loppukauden ajaksi. Hän sijoittui kilpailuissa parhaimillaan 11:nneksi eikä saavuttanut pisteitä.

Kaudella 2015 Gasly kilpaili täyden kauden GP2:ssa siirtyen DAMS-talliin. Kauden toisena kisaviikonloppuna Gasly nousi ensimmäistä kertaa palkintokorokkeelle sijoituttuaan kolmanneksi sunnuntain sprinttikilpailussa. Hän saavutti kauden aikana 110 pistettä, kolme paalupaikkaa ja neljä palkintokorokesijoitusta sijoittuen sarjassa kahdeksanneksi.

Kaudella 2016 Gasly ajoi Prema Racing -tallissa. Hän ajoi Britannian, Unkarin, Belgian ja Abu Dhabin lauantain kilpailujen voittoon. Hän voitti sarjan mestaruuden kahdeksan pisteen erolla tallikaveriinsa Antonio Giovinazziin nähden keräten 219 pistettä.

Super Formula (2017) 
Kaudella 2017 Gasly siirtyi Japanissa ajettavaan Super Formula -sarjaan.

Formula 1 -ura 
Gasly ajoi F1-testidebyyttinsä Toro Rossolla toukokuussa 2015 Barcelonassa Espanjan GP:n jälkeen ajetuissa testeissä. Ensimmäisenä testipäivänä hän ajoi Toro Rosson STR10-autolla, toisena päivänä Red Bullin RB11:tä.

Syyskuusta 2015 lähtien Gasly on toiminut Red Bullin testi- ja varakuljettajana.

Gasly sai kilpakuljettajan paikan Malesian osakilpailuun kesken kauden , kun hän korvasi Toro Rossolla ajaneen Daniil Kvjatin. Hän ei saavuttanut kauden aikana pisteitä. Gasly jatkoi Toro Rossolla kaudella  parhaana tuloksenaan Bahrainin GP:n neljäs sija. Gasly saavutti kauden aikana 29 pistettä sijoittuen sarjan 15:nneksi.

Kauden  Gasly aloitti Red Bull Racing -tallissa, ajaen Kiinan GP:ssä uransa ensimmäisen nopeimman kierroksen ja Britannian GP:ssä hän sivusi uransa parasta sijoitusta ajamalla neljänneksi. Kuitenkin heikon tulostason myötä hänet palautettiin Unkarin GP:n jälkeen takaisin junioritalli Toro Rossolle. Vastaavasti Red Bullilla hänen paikkansa loppukaudeksi otti Toro Rossolla kautensa aloittanut Alexander Albon. Gasly otti uransa ensimmäisen palkintopallipaikan Brasilian GP:ssä, kun hän sijoittui toiseksi Max Verstappenin jälkeen.

F1-sarjan avausvoittonsa Gasly sai kaudella , kun hän taisteli AlphaTaurin autolla voitosta Carlos Sainzia vastaan Italian osakilpailussa. Lokakuussa 2020 Gasly teki AlphaTaurin kanssa jatkosopimuksen seuraavasta kaudesta. Kauden jälkeen Gasly sairastui koronavirukseen, mutta hän sai taudista vain lieviä oireita ja parani ennen kauden  alkua.

Kauden  avausosakilpailussa Gasly ajoi aika-ajoissa viidenneksi, mutta hän kolaroi kilpailun aikana Daniel Ricciardon kanssa ja joutui keskeyttämään myöhemmin vaihdelaatikkovikaan. Azerbaidžanin GP:ssä Gasly ajoi kolmanneksi. Unkarin GP:ssä Gasly ajoi kilpailun nopeimman kierroksen. Qatarin GP:ssä Gasly lähti ensimmäistä kertaa urallaan eturivistä startaten kilpailuun toisesta lähtöruudusta Bottaksen ja Verstappenin lähtöruuturangaistusten myötä. Kilpailussa Gaslyn kahden pysähdyksen taktiikka epäonnistui ja hän jäi kilpailussa pisteiden ulkopuolelle sijalle 11. Gasly keräsi kauden aikana 110 pistettä sijoittuen sarjan yhdeksänneksi.

Gasly jatkoi AlphaTaurilla kaudella  parhaana tuloksenaan Azerbaidžanin GP:n viides sija. Gasly keräsi kauden aikana 23 pistettä sijoittuen sarjan 14:nneksi.

Kaudelle  Gasly siirtyi ajaamaan Alpine-talliin.

Gaslyn henkilökohtaisena kuntovalmentajana on vuodesta 2014 toiminut suomalainen Pyry Salmela. Yhteistyö päättyi Gaslyn siirtyessä Alpine talliin ja Salmelan jatkaessa Alpha Taurilla.

Tulokset kilpailuittain

Kaudet numeroina

Merkkipaalut

GP2-tulokset

Lähteet

Aiheesta muualla 

 Viralliset kotisivut 
 Pierre Gasly Driver Databasessa

Ranskalaiset Formula 1 -kuljettajat
Formula E -kuljettajat
GP2-kuljettajat
Formula Renault 3.5 -kuljettajat
Vuonna 1996 syntyneet
Elävät henkilöt